**Sõpruse pst. 255 Korteriühistu**

**Videomaterjalide säilitamise ja kasutamise eeskiri**

**Sissejuhatus**

Käesolev dokument on välja töötatud ja kinnitatud eesmärgiga tagada Sõpruse pst 255 KÜ kuuluvale valvekaamerate paigaldamise ja kasutamise kontekstis läbipaistvus, seaduslikkus ja kõigi huvitatud isikute õiguste kaitse.

**1. Eesmärk ja rakendusala**

1.1. Käesoleva dokumendi eesmärk on kehtestada selged reeglid hoone siseste ja väliste valvekaamerate abil saadud videomaterjalide hoidmiseks ja kasutamiseks.

1.2. Need reeglid kehtivad kogu videomaterjalide salvestamise, kasutamise ja hoidmise kohta.

**2. Videomaterjalide kogumine ja säilitamine**

2.1. Maja sees valvekaamerate olemasolu kajastub kleebisel maja välisuksel. Maja ees parklas valvekaamerate olemasolu kajastub vastaval liiklusmärgil (parkimist reguleerivate märkide juurde).

2.2. Videomaterjale kogutakse ja säilitatakse üksnes turvalisuse tagamise ja kuritegevuse ennetamise eesmärgil.

2.3. Kaamerate salvestustele ligipääs on Korteriühistu juhatuse poolt kinnitatud juhatuse liikmetel.

2.4. Kaamerate salvestused säilitatakse Korteriühistu kontori ruumides olevates arvutites (lokaalne, ei ole pilves/avalikus internetis).

2.5. Kaamerate salvestuste olemasolu ei ole 100% garanteeritud (tegemist ei ole "High availability" süsteemiga, vaid tavakasutuses kasutamiseks mõeldud seadmetega/ süsteemidega).

**3. Videomaterjalide kasutamine**

3.1. Videomaterjalide kasutamine on lubatud üksnes maja sees või parkimisalal toimunud turvaintsidentide uurimise eesmärgil.

3.2. Videomaterjale võidakse esitada õiguskaitseorganitele nõudmisel ja kooskõlas seadusega.

3.3. Videomaterjale ei tohi kasutada muudel eesmärkidel kui selles dokumendis ette nähtud.

3.4. Vajadusel kaamerate salvestusi vaadata / saada salvestustest koopiat tuleb Korteriühistu liikmel esitada avaldus telefoni teel Korteriühistu tegevjuhile või e-kirja teel aadressile info@sopruse255.ee. Avalduses tuleb tuua ära eesmärk ja vaadeldav ajaperiood.

**4. Videomaterjalide säilitusajad**

4.1. Kaamerate salvestused säilitatakse kuni 3 nädalat. Antud tähtaja saabudes salvestused kustutatakse automaatselt.

**5. Lõppsätted**

5.1. Kõik isikud, kellel on juurdepääs videomaterjalidele, on kohustatud hoidma teabe konfidentsiaalsust ja mitte avaldama seda ilma selleks volitatud isikute loata.

5.2. Siin sätestatud reeglite rikkumine võib kaasa tuua distsiplinaar-, haldus- või kriminaalkaristuse vastavalt Eesti Vabariigi seadustele.

5.3. Käesolevad eeskirjad jõustuvad nende kinnitamise hetkest ja kehtivad kuni muutmiseni või tühistamiseni.

Kinnitatud:

Sõpruse pst 255 Korteriühistu üldkoosolek

21. Mai 2024